Anemhal amatu n teɣmist taɣelnaw n Lezzayer (DGSN), Ali Tunsi, yettwanɣa taṣebḥit n wass n lexmis 25 furar 2010 ɣef 9. D yiwen ger wid i t-iqerben i yellan s defir n tmenɣiwt-is. Ɣef akken d-nnan kra i iqerben tadyant-a, deg yiwen unejmaa deg wexxam amatu n temsulta i yellan di Bab Lwad di Lezzayer tamanaɣt, i d-yella wannect-a. Aṭas n teldunin n rṣaṣ i yewwet uxeddam nni n Temsulta i yenɣan Kulunel Ali Tunsi. D tildunin i yḥuzan daɣen kra ixxedamen nniḍen i yellan deg unejmaa.
Yiwen i iqerben tamsulta yenna-d waki yenɣan d netta i d imdḍebber uferdis n uzwu n Laman Aɣelnaw Azzayri. Imi yenɣa kan Kulunel Ali Tunsi, u yewet kra n tedlunin anda iḥuza imidawen-is, ar taggara yenɣa iman-is ula d netta.
Aneɣlaf n daxel azzayri, Yazid Zerhuni, isentem-d asali aki n tmenɣiwt i d yellan deg ubiru n Ali Tunsi deg adeg n temsulta di Lezzayer tamanaɣt.
Taɣzint (Sseba) n tmenɣiwt aki uread ur d-tban ar tura. Ɣas ulama kra nnan d akken deg unejmaa i d yellan ger Kulunel Ali Tunsi akk d inebdaden imuqranen n Temsulta, tella-d čaqlala, aseɣzef n wawal d laeyaḍ ger Ali Tunsi d win i t-yenɣan. Imi yebɣa ad t-yesṭixer seg adeg-is ilmend n ugufsu (Ttjal), yuɣal izeef ijebded Abistuli ines srid ar ɣer-s, u yeḍra-d wayen d-yeḍran.
I wesmekti, 15 isegasen aya i yella Kulunel Ali Tunsi d aqerru n Temsulta di Lezzayer.
{{Racid At Ali Uqasi}}
kab_Latn kab_Latn kab_Latn kab_Latn kab_Latn kab_Latn